அணங்குஎன நினையும்என் அணங்குறு நெஞ்சே.   செந்துவர் (காவி) உடை தரித்துள்ள எயினர் வைத்துக்கொண்டுள்ள வில்லம்பு கொலைவில்லாக மாறும். அதுபோல அவருடைய தங்கையாக விளங்கும் நீயும் உன் முலையில் பூத்துள்ள தேமலை அழகு என எண்ணிக்கொண்டிருக்கிறாய். என் நெஞ்சமோ அதனை, என்னை வருத்தும் 'அணங்கு' என எண்ணிப் படபடக்கிறது.   பாலைத்திணைப் பாடலில் புணர்தல் உரிப்பொருள் வந்துள்ளது. (உரைக்குறிப்பு) நாளும் நாளும் ஆள்வினை அழுங்க இல்லிருந்து மகிழ்வோற்கு இல்லையால் புகழ்என ஒண்பொருட்கு அகல்வர்நம் காதலர் கண்பனி துடையினித் தோழி நீயே.  ஒவ்வொரு நாளும் பொருளீட்ட வேண்டிய கடமையைக் கைவிட்டுவிட்டு இல்லத்தில் மனைவியோடு மகிழ்ந்திருப்பவர்களுக்குப் புகழ் இல்லை என்று எண்ணிப் பொருளீட்டச் செல்லவிருக்கிறார், காதலர். எனவே அவர் பிரிவுக்காக இனி, தோழி! நீ வருந்தாதே - என்று தலைவியிடம் தோழி கூறுகிறாள்.  